Гэтая каманда атрымлівае добры плён не толькі ў сельскагаспадарчай, але і ў педагагічнай дзейнасці. Кожнаму з іх ёсць чым ганарыцца. Аляксандр Іванавіч Ананчук заняў 3-е месца ў намінацыі “Лепшы майстар вытворчага навучання кіраванню аўтамабілем” у Рэспубліканскім конкурсе “Лепшая арганізацыя, якая здзяйсняе падрыхтоўку вадзіцеляў аўтамабіляў”. Рыгор Аляксандравіч Груша займаецца з навучэнцамі тэхнічнай творчасцю. Пад яго кіраўніцтвам была створана работа, якая заняла 3-е месца на рэспубліканскім этапе конкурсу навукова-тэхнічнай творчасці навучэнскай моладзі “ТэхнаІнтэлект”. Анатоль Мікалаевіч Маркаў у мінулым годзе ўзнагароджаны дыпломам ІІІ ступені абласнога агляду інавацыйнай і тэхнічнай творчасці навучэнцаў і работнікаў устаноў адукацыі. Словам, талент і працавітасць гэтых годных мужчын праяўляюцца ў розных сферах жыцця.